UT AV NORGE: Kristian Valen har fått nok av det han omtaler som trakasserier fra Oslo-politiets siden. Han forlater Norge så snart som mulig. Foto: MATTIS SANDBLAD

Kristian Valen forlater Norge

Kristian Valen (41) har bestemt seg for å forlate Norge.

Oppdatert 10. oktober 2016

Artikkelen er over tre år gammel

Komikeren Kristian Valen har lenge planlagt å forlate landet med sin samboer i jakt på nye utfordringer.

Komikeren og samboeren har allerede forlatt Oslo med skuddsikre vester i bagasjen, fordi paret frykter for sin egen sikkerhet, etter at Valen ble slått ned bakfra og sparket i brystet og hjerteregionen.

Som fornærmet i saken ble komikeren i slutten av september innkalt til avhør av politiet som har opprettet en sak på hans vegne.

Overfallet var dråpen som fikk begeret til å renne over.

– Så snart dette er over, pakker vi bagen. Vi har allerede skrevet ned hva vi skal ha med oss, sier Valen til VG.

Planlagt å flytte lenge

– Når du sier at du er ferdig med Norge, så mener du det faktisk?

– Vi har lenge planlagt å flytte. Da jeg ble slått ned, var det anledningen jeg trengte, et spark i baken. Nå har jeg fått det jeg har manglet, en mulighet til å slå rot.

– Men vi vil komme på besøk og savne Norge, så det er litt vemodig.

Kristian Valen møtte 26. september i Oslo tingrett.

Han var tiltalt for forsøk på å ha forulempet en offentlig tjenestemann på grunn av utføringen av tjenesten, trussel som kan fremkalle alvorlig frykt og besittelse av en våpenlignende gjenstand på offentlig sted.

Les også: Politiet fant blodig jakke innenfor Valens dør

Dømt til 21 dager fengsel

Våpensaken oppsto etter at politiet ble varslet av Securitas som observerte Kristian Valen på overvåkningskameraene i garasjeanlegget på Aker Brygge. Hendelsen skjedde tidlig lørdag morgen, 17. september i år.

Valen nektet straffskyld, men aktor la ned påstand om 24 dagersubetinget fengsel.

Flere år med konfrontasjoner mellom komikeren og Oslo-politiet kulminerte med at Valen ble dømt til 21 dagers ubetinget fengsel og 15.000 kroner i saksomkostninger.

Dommen ble anket.

– Jeg er ennå i sjokk. Det er absurd. Våkner hver morgen og tror nesten ikke det er sant, sier han.

Les mer: Valen i samtaler med NBC

Tør ikke gå ut

– Dere er helt seriøse når dere sier at dere frykter for egen sikkerhet?

– Ja, min samboer tør ikke gå ut lenger, blir redd når hun ser politi og vi sover på skift, forklarer Valen.

– Vi pakket med oss skuddsikre vester, reiser rundt med kryptert samband, tilføyer han.

LES HELE INTERVJUET MED KRISTIAN VALEN PÅ VG+

Den kjente komikeren er bøtelagt fem ganger tidligere.

Valen har tidligere sagt at han har et anstrengt forhold til Oslo-politiet etter en hendelse i 2007, hvor han skjøt i stykker sin egen dusj med maskinpistolen MP5.

Publisert: 10.10.16 kl. 01:02 Oppdatert: 10.10.16 kl. 12:22

Les også

Mer om Kristian Valen